CELEX: 62017CN0248
Language: lv
Date: 2017-05-11 00:00:00
Title: Lieta C-248/17 P: Apelācijas sūdzība, ko par Vispārējās (pirmā palāta) tiesas 2017. gada 14. marta spriedumu lietā T-346/15 Bank Tejarat/Padome 2017. gada 11. maijā iesniedza Bank Tejarat

31.7.2017   
            
            
               LV
            
            
               Eiropas Savienības Oficiālais Vēstnesis
            
            
               C 249/19
            
         Apelācijas sūdzība, ko par Vispārējās (pirmā palāta) tiesas 2017. gada 14. marta spriedumu lietā T-346/15 Bank Tejarat/Padome 2017. gada 11. maijā iesniedza Bank Tejarat
   
   (Lieta C-248/17 P)
   (2017/C 249/30)
   Tiesvedības valoda – angļu
   
      Lietas dalībnieki
   
   
      Apelācijas sūdzības iesniedzēja: Bank Tejarat (pārstāvji – S. Zaiwalla, P. Reddy, A. Meskarian, Solicitors, M. Brindle QC, T. Otty, R. Blakeley, Barristers)
   
      Otra lietas dalībniece: Eiropas Savienības Padome
   
      Apelācijas sūdzības iesniedzējas prasījumi:
   
   
               —
            
            
               pieņemt šo apelācijas sūdzību un atcelt Vispārējās tiesas rīkojuma, kas ietverts otrajā spriedumā, 1. un 2. punktu;
            
         
               —
            
            
               apmierināt Bankas prasību par atkārtotu iekļaušanu sarakstā;
            
         
               —
            
            
               atcelt apstrīdētos pasākumus, ciktāl tie attiecas uz Banku, un
            
         
               —
            
            
               piespriest Padomei atlīdzināt tiesāšanās izdevumus apelācijā un saistībā ar tiesvedību Vispārējā tiesā.
            
         
      Pamati un galvenie argumenti
   
   Vispārējā tiesa esot pieļāvusi kļūdu tiesību piemērošanā, jo tā nepareizi neesot piešķīrusi/vai piešķīrusi nepietiekamu nozīmi pierādījumiem, kurus iesniedza Banka, un tādējādi sagrozījusi būtiskos pierādījumus par jautājumu, vai Padome bija izklāstījusi apgalvojumus apstrīdētajā pamatojumā.
   Neatkarīgi no pirmā apelācijas sūdzības pamata iznākuma, Vispārējā tiesa esot pieļāvusi kļūdu tiesību piemērošanā ar to, ka tā ir sagrozījusi būtisko pierādījumu attiecībā uz jautājumu, vai apstrīdētā pamatojuma apgalvojumus Padome bija detalizēti norādījusi un/vai pierādījuma pienākums kļūdaini tika noteikts Bankai.
   Attiecība uz pirmo un otro apelācijas sūdzības pamatu, ja Vispārējā tiesa būtu piemērojusi pareizus principus un/vai tā nebūtu sagrozījusi iepriekš norādīto pierādījumu, tā būtu atcēlusi apstrīdētos pasākumus.
   Vispārējā tiesa esot pieļāvusi kļūdu tiesību piemērošanā, nospriežot, ka Padomei bija tiesības atkārtoti iekļaut Banku sarakstā, pamatojoties uz iemesliem, kuri nevarēja un kuriem nevajadzēja tikt norādītiem pirms pirmā sprieduma un ka Padomes rīcība nepārkāpa LESD 266. pantu, nedz arī res judicata un/vai tiesiskās noteiktības un/vai sprieduma galīgā rakstura un/vai efektivitātes principus un vai/tiesības uz tiesību aizsardzību tiesā un/vai Bankas tiesības saskaņā ar ES Hartas 47. pantu un/vai ECPAK 6. un 13. pantu un/vai tiesības uz labu pārvaldību un/vai samērīguma principu.